Komisijos reglamentas (EB) Nr. 991/2001
2001 m. gegužės 21 d.
iš dalies keičiantis Tarybos direktyvos 92/14/EEB dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988 m.) 16 priedo 1 tomo II dalies 2 skyriaus reikalavimai, naudojimo apribojimo priedą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. kovo mėn. 2 d. Tarybos direktyvą 92/14/EEB dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988 m.) 16 priedo 1 tomo II dalies 2 skyriaus reikalavimai, naudojimo apribojimo [1], su paskutiniais pakeitimais, padarytais Komisijos direktyva 1999/28/EB [2], ypač į jos 9a straipsnį,
kadangi:
(1) Direktyvos 92/14/EEB 3 straipsnis numato išimtį direktyvos priede išvardytiems lėktuvams, su sąlyga, kad juos ir toliau naudos fiziniai ar juridiniai asmenys, įsikūrę valstybėje, kurioje šių valstybių paminėjimo direktyvoje metu tie lėktuvai buvo registruoti.
(2) Siekiant užtikrinti, kad būtų visiškai laikomasi tinkamumo kriterijų, direktyvos 92/14/EEB su pakeitimais, padarytais Tarybos direktyva 98/20/EB [3], 3 straipsnyje numatyta supaprastinta priedo pakeitimų priėmimo tvarka.
(3) Įsigaliojus Direktyvai 1999/28/EB, kuria pirmą kartą pagal supaprastintą tvarką buvo padarytas Direktyvos 92/14/EEB priedo pakeitimas, kai kurie priede nurodyti lėktuvai buvo sunaikinti, o kai kurie buvo išregistruoti iš atitinkamos šalies registro; todėl reikia išbraukti atitinkamus priedo įrašus apie tokius lėktuvus.
(4) Kai kuriems reikalavimus atitinkantiems lėktuvams 2001 metais bus 25 metai; todėl reikia padaryti atitinkamus priedo įrašus.
(5) Pageidautina atnaujinti priedą ir dėl to, kad būtų atsižvelgta į visus vėliau padarytus į registrą įtraukto lėktuvo registracijos kodo pakeitimus bei jo naudotojo pasikeitimus.
(6) Ribotas priedo pakeitimų pobūdis ir taikymo sritis bei reikalo skubumas pateisina naudojamos teisinės priemonės pakeitimą.
(7) Reikia, jog šis reglamentas įsigaliotų skubos tvarka, kad suinteresuotos šalys galėtų nedelsdamos pradėti taikyti jame nurodytas išimtis.
(8) Šiame reglamente nurodytos priemonės atitinka Aviacijos saugumo reguliavimo komiteto, sudaryto pagal 1991 m. gruodžio 16 d. Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje [4] su paskutiniais pakeitimais, padarytais Komisijos reglamentu (EB) Nr. 2871/2000 [5], nuomonę [6],
PRIĖMĖ ŠĮ REGLAMENTĄ:
1. straipsnis
Direktyvos 92/14/EEB priedas iš dalies keičiamas kaip nurodoma šio reglamento priede.
2. straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gegužės 21 d.